Document ID: 31990D0530

31990D0530
L 295/66
SLUŽBENI LIST EUROPSKE UNIJE
08.10.1990.
ODLUKA VIJEĆA
od 8. listopada 1990.
o sklapanju Okvirnog sporazuma za trgovinsku i gospodarsku suradnju između Europske ekonomske zajednice i Argentinske Republike
(90/530/EEZ)
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegove članke 113. i 235.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
budući da bi, radi ostvarenja svojih ciljeva u području vanjskih gospodarskih odnosa, Zajednica trebala odobriti Okvirni sporazum za trgovinsku i gospodarsku suradnju s Argentinskom Republikom;
budući da određeni oblici suradnje predloženi na temelju Sporazuma prelaze ovlasti za djelovanje predviđene u području zajedničke trgovinske politike,
ODLUČILO JE:
Članak 1.
Ovime se u ime Zajednice odobrava Okvirni sporazum za trgovinsku i gospodarsku suradnju između Europske ekonomske zajednice i Argentinske Republike.
Tekst Sporazuma priložen je ovoj Odluci.
Članak 2.
Predsjednik Vijeća daje obavijest predviđenu u članku 11. Sporazuma u ime Zajednice (3).
Članak 3.
Zajednicu u Zajedničkom odboru osnovanom člankom 7. Sporazuma predstavlja Komisija kojoj pomažu predstavnici država članica.
Sastavljeno u Luxembourgu 8. listopada 1990.

Labels: 18
15
5